**Samandráttur av avgerðum,
tiknar í Skatta- og avgjaldskærunevndini
23.02.2005**
**Avgerð tikin 23.02.2005, J.Nr.: 04-03-31-20**
Skattgjaldari móti Toll- og skattstovu Føroya
- rentukrav í smb við ov seina mvg-skráseting
- ov sein mvg-skráseting
- § 3, § 5, § 20, § 21, § 22, § 32, stk. 1 og stk. 4 og § 33, stk. 1, b) í mvg-lógini

**Samandráttur:** Útlendskt felag hevði rikið avgjaldsskyldugt virksemi í Føroyum í 2003, men varð ikki skrásett fyrr enn í mars 2004. Samstundis við skrásetingina lat felagið inn uppgerðir fyri 1., 2. og 3. ársfjórðing 2003 og rindaði meirvirðisgjaldið. Toll- og Skattstova Føroya kravdi felagið eftir rentum av ov seint goldnum avgjaldi. Kærarin metti, at avgjaldið var ikki ov seint goldið, tí felagið hevði ikki verið skrásett. Skatta- og avgjaldskærunevndin avgjørdi at staðfesta avgerðina hjá Toll- og Skattstovu Føroya.

**Avgerð tikin 23.02.2005, J.Nr.: 04-03-31-19**Skattgjaldari móti Toll- og skattstovu Føroya
- Renturokning av meirvirðisgjaldi
- Ov sein mvg-skráseting
- § 3, § 5, § 20, § 21, § 22, § 32, stk. 1 og stk. 4 og § 33, stk. 1, b) í mvg-lógini

**Samandráttur:** Felag, sum hevði mvg-skrásett virksemið hjá sær 9 mánaðar eftir, at virksemið var byrjað, lat inn mvg-uppgerð afturvirkandi til byrjan av virkseminum og rindaði avgjaldið fyri farna tíðarskeiðið. Toll- og Skattstovan kravdi rentu av avgjaldstilsvarinum aftur til gjaldkomudegin fyri hvønn ársfjórðing. Felagið mótmælti rentukravinum. Skatta- og avgjaldskærunevndin gav Toll- og skattstovuni viðhald í, at rentan skuldi roknast aftur til gjaldkomudagin fyri teir ársfjórðingar, avgjaldið var viðvíkjandi.

**Avgerð tikin 23.02.2005, J.Nr.: 04-03-35-1**
Skattgjaldari móti Toll- og skattstovu Føroya
- Avgjald í samband við flyting
- § 27 í mvg-lógini
- §§ 6, 7, 8a og 9 í tolllógini
- § 3 í lógini um Toll- og skattafyrisiting

**Samandráttur:** Meirvirðisgjald varð lagt á vørur, sum vóru nýggjar og óbrúktar og tí ikki luku treytirnar um avgjaldsfrían innflutning av flytigóðsi.

**Avgerð tikin 23.02.2005, J.Nr.: 04-03-31-17**
Festibóndi móti Toll- og skattstovu Føroya
- Landbúnaður vinnuligt virksemi
- javning av íløgu-mvg.
- § 1, § 3, stk. 1, litra a) og § 16 í mvg-lógini
- § 11 í lógini um ílgøugrunn

**Samandráttur:** Toll- og Skattstova Føroya hevði strikað kæraran úr mvg-skránni við teirri grundgeving, at virksemi hansara av seyðahaldi varð ikki mett at vera vinnuligt. Skatta- og avgjaldskærunevndin broytti hesa avgerð. Skatta- og avgjaldskærunevndin broytti eisini avgerðina hjá Toll- og Skattstovu Føroya at javna fyri íløgu-mvg

**Avgerð tikin 23.02.2005, J.Nr.: 04-03-31-24**
Kongsfesti v/ skattgjaldara
- Landbúnaður vinnuligt virksemi
- javning av íløgu-mvg.
- § 1, § 3, stk. 1, litra a) og § 16. stk. 1
- § 25 í lógini um Toll- og skattafyrisiting

**Samandráttur:** Seyðahald hjá bónda varð ikki mett sum vinnuligt virksemi, og avgerðin hjá Toll- og Skattstovu Føroya at strika virksemið úr mvg-skránni frá 1. januar 2004 varð tí staðfest. Toll- og Skattstova Føroya hevði eisini tikið avgerð um at javna fyri íløgu-mvg. Henda avgerð varð broytt av Skatta- og avgjaldskærunevndini

**Avgerð tikin 23.02.2005, J.Nr.: 04-03-31-18**Skattgjaldari móti Toll- og skattstovu Føroya
- Landbúnaður vinnuligt virksemi.
- § 1, § 3, stk. 1, litra a) og § 16, stk. 1 í mvg-lógini

**Samandráttur:** Toll- og Skattstova Føroya hevði strikað kæraran úr mvg-skránni við teirri grundgeving, at virksemi hansara av seyðahaldi varð ikki mett at vera vinnuligt. Skatta- og avgjaldskærunevndin broytti hesa avgerð.

**Avgerð tikin 23.02.2005, J.Nr.: 04-03-31-21**
Skattgjaldari móti Toll- og skattstovu Føroya
- landbúnaður vinnuligt virksemi
- § 1, § 3, stk. 1, litra a) og § 16, stk. 1 í mvg-lógini
- § 25 í skattalógini

**Samandráttur:** Toll- og Skattstovan hevði avgjørt at strika seyðahaldið hjá kæraranum úr mvg- skránni, tí mett varð, at seyðahaldið ikki kundi metast sum vinnuliga rikið. Kærarin mótmælti hesi avgerð. Skatta- og avgjaldskærunevndin gav kæraranum viðhald í, at Toll- og Skattstovan ikki hevði grundarlag fyri at siga, at virksemið ikki var vinnuligt

**Avgerð tikin 23.02.2005, J.Nr.: 03-03-31-4**Skattgjaldari móti Toll- og skattstovu Føroya
- Mvg-uppgerðir
- § 12, litra l) í mvg-lógini

**Samandráttur:** Toll- og Skattstovan hevði hækkað skattskyldugu inntøku kærarans vegna inntøku av sjálvstøðugum vinnuvirki, sum ikki var givin upp til skattingar. Mvg-tilsvarið hjá kæraranum varð hækkað tilsvarandi. Kært varð um mvg-hækkingarnar, og at hesar vóru ov høgar. Skatta- og avgjaldskærunevndin staðfesti framdu hækkingarnar í mvg-tilsvarinum.

**Avgerð tikin 23.02.2005, j.nr. 04-03-33-8**
Skattgjaldari móti Toll- og skattstovu Føroya
- Skrásetingargjald
- § 15 í lógini um skrásetingargjald á motorakførum v.m.

**Samandráttur:** Kærari hevði biðið um at fingið mál avgjørt í september um skrásetingargjald á motorakfari tikið til nýggja viðgerð í Skatta- og avgjaldskærunevndini. Kærunevndin gekk ikki umbønini á møti, tí mett varð, at nýggju grundgevingarnar frá kæraranum og nýggju upplýsingarnar ikki vóru av slíkum slag, at tær høvdu ávirkan á avgerðina í málinum.